Държавен вестник, бр. 24, 2013 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  24
тиви (текущи/нетекущи), установени в МСС 
(НСФОМСП), и се заверява от регистриран 
одитор съгласно Закона за независимия 
финансов одит. Разходите по дейността на 
одитора са за сметка на инвеститора. За це­
лите на преценката дали активите, описани 
в справката, касаят основната икономическа 
дейност на инвеститора или друга допълни­
телна дейност, контролният орган по ал. 1 
може да извършва и фактическа проверка.
(4) Броят на наетия персонал на пълно 
работно време при условията и по реда на 
Кодекса на труда, заел създадените нови 
работни места, се удостоверява за отчетния 
период с документ от Националната агенция 
за приходите, копия на трудовите договори, 
копия на актове за прекратяване на трудовото 
правоотношение и уведомления за тях съгласно 
Кодекса на труда, декларация по образец за 
внесените осигурителни вноски във фондо­
вете на държавното обществено осигуряване, 
допълнителното задължително пенсионно 
осигуряване и Националната здравноосигури­
телна каса, копие на разплащателната ведо­
мост или справка за изплатените средства за 
възнаграждения на наетите лица – поименно 
и с други относими документи.
(5) Контролът по изпълнението на инвес­
тиционните проекти с общинско значение с 
издаден сертификат клас В по чл. 22з ЗНИ 
се осъществява от кмета на общината или от 
оправомощено от него длъжностно лице по 
реда на тази глава.
(6) Кметът на общината или оправомощено 
от него длъжностно лице изготвя годишен 
доклад за издадените сертификати за инвес­
тиция от клас В и предоставените насърчи­
телни мерки, който представя на областния 
управител и на изпълнителния директор на 
Българската агенция за инвестиции, като 
агенцията го включва в годишния си доклад за 
инвестициите в страната по чл. 11б, т. 5 ЗНИ.“
§ 40. В § 1 от допълнителните разпоредби 
се правят следните изменения:
1. Точка 16 се изменя така:
„16. „Средносписъчна численост на персо­
нала“ е създадената и поддържана заетост за 
съответната финансова година, определена 
съгласно методиката за изчисляване на спи­
съчния и средния списъчен брой на персонала 
на Националния статистически институт и 
отразена в годишния отчет за дейността по 
реда на Закона за статистиката, Закона за кор­
поративното подоходно облагане и Закона за 
данъците върху доходите на физическите лица.“
2. В т. 17 електронният адрес „http://
www.stateaid-bg.com/finance/opencms/finance/
eu_normi/drugi/ index.html“ се заменя с „http://
stateaid.minfin.bg/bg/page/424“.
Преходни и заключителни 
разпоредби
§ 41. Разпоредбите на глава седма „а“ 
са в сила до 31 декември 2013 г., освен ако 
Регламент (ЕО) № 800/2008 на Комисията 
от 6 август 2008 г. относно деклариране на 
някои категории помощи за съвместими с 
общия пазар в приложение на членове 87 и 
88 от Договора (Общ регламент за групово 
освобождаване) (ОВ, L 214 от 9.08.2008 г.) бъде 
изменен преди тази дата с нов регламент.
§ 42. Инвеститори, получили сертификат 
за инвестиция клас А или клас Б или за при­
оритетен проект по досегашния ред, могат за 
срока на действие на издадения им сертификат 
да прилагат минималните размери на инвести­
цията по чл. 3, регламентирани с правилника, 
в съответните икономически дейности.
§ 43. Министърът на икономиката, енер­
гетиката и туризма изготвя информация за 
измененията относно регионалната помощ по 
схема № Х 351/10, съобщена на Европейската 
комисия по реда и в срока по чл. 9 от Закона 
за държавните помощи, във връзка с чл. 9 от 
Регламент № 800/2008.
§ 44. В срок до 3 месеца от влизането в 
сила на постановлението министърът на ико­
номиката, енергетиката и туризма актуализира 
методологията по чл. 35, ал. 4 с оценъчната 
процедура за сертифицираните инвестиционни 
проекти, заявили ползването на мярката за 
финансово подпомагане за частично възста­
новяване на направените от инвеститора за 
негова сметка задължителни осигурителни 
и здравни вноски съгласно глава седма „а“.
§ 45. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Росен Желязков
2254
ПОСТАНОВЛЕНИЕ № 58
ОТ 6 МАРТ 2013 Г.
за осигуряване на средства за крайни деко­
диращи устройства на лица със специфични 
социални потребности за приемане на ци­
фрово телевизионно радиоразпръскване и за 
провеждане на национална информационна 
кампания за въвеждане на наземно цифрово 
телевизионно радиоразпръскване
МИНИСТЕРСКИЯТ СЪВЕТ
П О С Т А Н О В И :
Чл. 1. Министърът на финансите да предос­
тави от централния бюджет за 2013 г. допълни­
телни средства по бюджета на Министерството 
на транспорта, информационните технологии 
и съобщенията в размер до 17 500 хил. лв. за 
осигуряване на средства за крайни декодиращи 
устройства на лица със специфични социални 
потребности за приемане на цифрово телеви­
зионно радиоразпръскване и за провеждане 
на национална информационна кампания за 
въвеждане на наземно цифрово телевизионно 
радиоразпръскване.